जैसे किसान कानून वापस किए वैसे ही CAA को भी वापस लो: ओवैसी
उत्तर प्रदेश विधानसभा चुनाव पर AIMIM प्रमुख असदुद्दीन ओवैसी ने कहा कि 'हम 100 सीटों पर चुनाव लड़ेंगे। हम 1-2 और पार्टियों के साथ बातचीत कर रहे हैं, समय बताएगा कि हम गठबंधन करेंगे या नहीं। चुनाव में क्या होगा ये उसका परिणाम बताएगा।'
बाराबंकी (उप्र): ऑल इंडिया मजलिस-ए-इत्तेहादुल मुस्लिमीन (एआईएमआईएम) के अध्यक्ष असदुद्दीन ओवैसी ने प्रधानमंत्री नरेंद्र मोदी को देश का सबसे बड़ा 'नौटंकीबाज' (अभिनेता) बताते हुए कहा कि गनीमत है कि वह राजनीति में आ गये वरना फिल्म इंडस्ट्री वालों का क्या होता। रविवार को रामपुर में आयोजित एक जनसभा को संबोधित करते हुए ओवैसी ने कहा, ‘‘ प्रधानमंत्री मोदी देश के सबसे बड़े नौटंकीबाज हैं और गलती से राजनीति में आ गए, वरना बेचारे फिल्म इंडस्ट्री वालों का क्या होता, सारे अवार्ड तो मोदी जी ही जीत जाते।’’ ओवैसी ने कहा कि तीन कृषि कानूनों को वापस लेने के बाद प्रधानमंत्री ने कहा, ‘‘मेरी तपस्या में कमी रह गई, उससे साफ तौर से जाहिर हो रहा है कि आखिर हमारे देश के प्रधानमंत्री कितने बड़े ऐक्टिंगबाज हैं।’’ ओवैसी ने कहा, ''आंदोलन में 750 किसान मर गये फ‍िर भी अपनी जमीन नहीं छोड़ी और डटे रहे, तपस्या उसे कहते हैं और आप (मोदी) कहते हैं कि मेरी तपस्या में कोई कमी रह गई। अरे मोदी जी अपने आप को हीरो बनाने में आप कभी कोई कसर नहीं छोड़ते हैं।'' उन्होंने आरोप लगाया कि आगामी चुनाव को देखते हुए मोदी ने काला कानून वापस लिया है।उत्तर प्रदेश विधानसभा चुनाव पर AIMIM प्रमुख असदुद्दीन ओवैसी ने कहा कि 'हम 100 सीटों पर चुनाव लड़ेंगे। हम 1-2 और पार्टियों के साथ बातचीत कर रहे हैं, समय बताएगा कि हम गठबंधन करेंगे या नहीं। चुनाव में क्या होगा ये उसका परिणाम बताएगा।' बाराबंकी में असदुद्दीन ओवैसी ने कहा कि हम मोदी जी और BJP को बताना चाहेंगे कि आपने जिस तरह किसानों के लिए 3 कृषि कानूनों को वापस लिया, हम आपसे मांग करते हैं कि CAA कानून को भी वापस लिया जाए। CAA कानून संविधान के खिलाफ है, मज़हब की बुनियाद पर कानून नहीं बनाया जा सकता।